
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 959 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


1 

Επιβολή προστίμου τελωνειακής παράβασης - λα¬ 
θρεμπορίας στον ΥΑΝΚΟν 5ΤΕΡΑΝ του ΥΑΝΚΟν 
και της 5ΤΕΡΚΑ. 

2 

Έγκριση της αρ. 89/2016 απόφασης του Δημοτι¬ 
κού Συμβουλίου Δήμου Αποκορώνου που αφορά 
κυκλοφοριακές ρυθμίσεις στη Δημοτική κοινότη¬ 
τα Καλυβών. 

3 

Καθορισμός ανώτατου ορίου των επιτρεπόμενων 
κατ' έτος ημερών μετακίνησης εκτός έδρας των 
υπαλλήλων που υπηρετούν στο Ν.Π.Δ.Δ. Δήμου 
Κ. ΝΕΥΡΟΚΟΠΙΟΥ για το έτος 2017. 

4 

Ανώτατο όριο επιτρεπόμενων ημερών κίνησης 
εκτός έδρας υπαλλήλων υπηρετούντων στο Νομι¬ 
κό Πρόσωπο Δημοσίου Δικαίου με την επωνυμία: 
«Δημοτικός Οργανισμός Προσχολικής Αγωγής 
και Ανοικτής Προστασίας Ηλικιωμένων» του Δή¬ 
μου Καλαμαριάς για το έτος 2017». 

5 

Τροποποίηση ωραρίου εργασίας για συγκεκριμέ¬ 
νο αριθμό υπαλλήλων που υπηρετεί σε ορισμένες 
υπηρεσίες του Δημοτικού Βρεφοκομείου Θεσσα¬ 
λονίκης «Ο Άγιος Στυλιανός». 

6 

Καθιέρωση με αμοιβή απογευματινής εργασίας, 
πέραν από τις ώρες υποχρεωτικής απασχόλησης 
στοΤμήμα Πληροφορικήςτης Π Ε Λακωνίας για το 
α' και β' εξάμηνο του έτους 2017. 

7 

Καθιέρωση Υπερωριακής Απασχόλησης για τους 
υπαλλήλους των υπηρεσιών του Δήμου Δεσκά- 
της, για το έτος 2017. 

8 

Αναπροσαρμογές και τροποποιήσεις του Κανο¬ 
νισμού και Τιμολογίων Παροχής Υπηρεσιών της 
Ο.Λ.Θ. Α.Ε. (ΦΕΚ 390 τ. Β721 -3-2007), όπως ισχύει. 

9 

Αναπροσαρμογές και τροποποιήσεις του Κανο¬ 
νισμού και Τιμολογίων Παροχής Υπηρεσιών της 
Ο.Λ.Θ. Α.Ε. (ΦΕΚ 390 τ. Β /21 -3-2007), όπως ισχύει. 


ΑΠΟΦΑΣΕΙΣ 

( 1 ) 

Επιβολή προστίμου τελωνειακής παράβα¬ 
σης - λαθρεμπορίας στον ΥΑΝΚΟΙ/ 5ΤΕΡΑΝ του 
ΥΑΝΚΟν καιτης5ΤΕΡΚΑ. 

Με την αριθ. 28/2013/30-01-2017 καταλογιστική 
πράξη του Προϊσταμένου της Δ/νσης του Τελωνείου 
Ελευσίνας που εκδόθηκε σύμφωνα με τις διατάξεις του 
άρθρου 155 παρ. 1 του ν. 2960/2001 Περί ΕθνικούΤελω- 
νειακού Κώδικα και δημοσιεύεται σύμφωνα με το άρθρο 
152 παρ. 5 του ιδίου ως άνω νόμου, επιβλήθηκε στον 
ΥΑΝΚΟν 5ΤΕΓΑΝ του ΥΑΝΚΟν και της 5ΤΕΓΚΑ με ΑΦΜ 
164070450 γεννηθείς την 18/12/1978 στην Βουλγαρία 
αγνώστου διαμονής, πολλαπλό τέλος 8.763,15 ευρώ, 
για διαπραχθείσα τελωνειακή παράβαση, λαθρεμπορία 
για κατοχή 152 φιαλών βότκας χωρίς δικαιολογητικά 
νόμιμης κατοχής και 240 πακέτων τσιγάρων διαφόρων 
μαρκών που δεν έφεραν ενδεικτικές ταινίες ελέγχου φο¬ 
ρολογίας καπνού. 

Τα παραπάνω ποσά υπόκεινται σε Τ.Χ. και ΟΓΑ (2,4%) 
κατά την είσπραξή τους, σύμφωνα με τον κώδικα περί Τ.Χ. 

Κατά της ως άνω πράξης επιτρέπεται προσφυγή ενώ¬ 
πιον του Διοικητικού Πρωτοδικείου Αθηνών εντός 30 
ημερών από την δημοσίευση της στην Εφημερίδα της 
Κυβερνήσεως. 

Ο Προϊστάμενος 
ΠΑΝΑΓΙΩΤΗΣ ΣΤΡΟΥΘΙΑΣ 


Αριθμ. 1235 Π.Ε. (2) 

Έγκριση της αρ. 89/2016 απόφασης του Δημοτι¬ 
κού Συμβουλίου Δήμου Αποκορώνου που αφο¬ 
ρά κυκλοφοριακές ρυθμίσεις στη Δημοτική κοι¬ 
νότητα Καλυβών. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1) Το ν. 2696/1999 (ΦΕΚ 57Α71999) «Κύρωση του Κώ¬ 
δικα Οδικής Κυκλοφορίας», όπως έχει τροποποιηθεί και 
ισχύει και ειδικότερα το άρθρο 52 αυτού. 

2) Το ν. 3463/2006 (ΦΕΚ 114Α72006) «Κύρωση του 
Κώδικα Δήμων και Κοινοτήτων», όπως ισχύει. 

3) Το ν. 3852/2010 (ΦΕΚ 87Α72010) «Νέα Αρχιτεκτονι¬ 
κή της Αυτοδιοίκησης και της Αποκεντρωμένης Διοίκη¬ 
σης- Πρόγραμμα Καλλικράτης», όπως ισχύει. 

4) Το π.δ. 136/2010 (ΦΕΚ 229 Α72010) με θέμα «Οργα¬ 
νισμός της Αποκέντρωσης Διοίκηση Κρήτης». 

5) Το με αρ. πρωτ. 15109/13-05-2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

6) Το με αρ. πρωτ. οικ. 2095/08-10-2015 έγγραφο της 
υπηρεσία μας προς τους Δήμους της Περιφέρειας Κρή¬ 
της: «Διευκρινίσεις - Οδηγίες περί Εγκρίσεων Κυκλοφορι- 
ακών Ρυθμίσεων οδικών δικτύων των ΟΤΑ Περιφέρειας 
Κρήτης». 

7) Το ν. 4313/2014 (ΦΕΚ 261 Α72014) «Ρυθμίσεις θεμά¬ 
των μεταφορών τηλεπικοινωνιών και δημοσίων έργων 
και άλλες διατάξεις» και ειδικότερα το άρθρο 48 αυτού 
που αφορά σε ρυθμίσεις θεμάτων του Κώδικα Οδικής 
Κυκλοφορίας. 

8) Το ν. 4257/2014 και ειδικότερα το άρθρο 56 αυτού 
σύμφωνα με το οποίο: «Τον Γενικό Γραμματέα Αποκε¬ 
ντρωμένης Διοίκησης αναπληρώνει ο αρχαιότερος Γε¬ 
νικός Διευθυντής όταν αυτός απουσιάζει ή κωλύεται», 
καθώς επίσης και την πράξη 4/2015 (ΦΕΚ 24/Α72015) 
του Υπουργικού Συμβουλίου περί αποδοχήςτων παραι¬ 
τήσεων των Γ.Γ. Αποκεντρωμένων Διοικήσεων. 

9) Το ν. 4325/2015 (ΦΕΚ 47Α72015) και ειδικότερα το 
αρ. 28 παρ. 1 «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

10) Την με αρ. πρωτ. ΔΟΥ/οικ/220/15-01-2015 Εγκύ¬ 
κλιο του Τμήματος ΣΤ' της Δ/νσης Οδικών Έργων της 
Γενικής Γραμματείας Υποδομών του Υπουργείου Υποδο¬ 
μών Μεταφορών και Δικτύων αναφορικά με τα «Μέτρα 
ρύθμισης της κυκλοφορίας για την εκτέλεση έργων στο 
οδικό δίκτυο της χώρας -Εφαρμογή των διατάξεων του 
άρθρου 52 του ν. 2696/1999 (ΚΟΚ) όπως τροποποιήθηκε 
και ισχύει με το άρθρο 48 του ν. 4313/2014». 

11 )Το με αρ. πρωτ. ΔΟΥ/1052/Φ/05-03-2015 έγγραφο 
του Τμήματος ΣΤ' της Δ/νσης Οδικών Υποδομών της 
Γενικής Δ/νσης Συγκοινωνιακών Υποδομών του Υπουρ¬ 
γείου Οικονομίας, Υποδομών Ναυτιλίας και Τουρισμού 
με θέμα «Εφαρμογή των διατάξεων του άρθρου 52 του 
ν. 2696/1999 όπως τροποποιήθηκε και ισχύει με το άρ¬ 
θρο 48 του ν. 4313/2014». 

12) Την μεαρ.πρωτ. οικ.563/09-03-2015 απόφαση του 
Γενικού Γραμματέα Αποκεντρωμένης Διοίκησης Κρήτης 
(ΑΔΑ: ΨΨ5ΕΟΡ1Θ-ΑΚΟ), με την οποία ανατίθεται στην 
Δ/νση Τεχνικού Ελέγχου ο έλεγχος των αποφάσεων των 
συλλογικών οργάνων των ΟΤΑ που αφορούν μέτρα ρύθ¬ 
μισης οδικής κυκλοφορίας που εμπίπτουν στις διατάξεις 
του άρθρου 52 του ν. 2696/1999. 

13) Τη με αριθμό 1/2016 απόφαση της Δημοτικής Κοι¬ 
νότητας Καλυβών προς τον Δήμο Αποκορώνου που ειση- 
γείται το κλείσιμο του παραλιακού δρόμου από το ύψος 
ΗΟΤΕΙ ΚΑΕΙ\/Ε5 μέχρι το λιμάνι και ώρες 19:00 έως 23:00. 


14) Την με αρ. πρωτ. 3287/06-04-2016 εισήγηση της 
Τεχνικής Υπηρεσίας του Δήμου Αποκορώνου που ειση- 
γείται τον αποκλεισμό από την κυκλοφορία τμήματος 
του παραλιακού δρόμου από το ύψος ΗΟΤΕΙ ΚΑΕΙ\/Ε5 
μέχρι το λιμάνι από 01 Μάίου έως 30 Σεπτεμβρίου και 
για τις ώρες 12:00 έως 23:00. 

15) Την με αριθμό 15/2016 απόφαση από το πρακτικό 
3/2016 της Επιτροπής Ποιότητας Ζωής που αποφασίζει 
τον αποκλεισμό απάτην κυκλοφορία τμήματος της πα¬ 
ραλιακής οδού της Δημοτικής Κοινότητας Καλυβών της 
Δ.Ε. Αρμένων από το σημείο του ΚΑΦΕ ΑΒΕΝΑ (δυτικά) 
έως το λιμάνι των Καλυβών (ανατολικά) για τους μήνες 
από 07 Μάίου έως 30 Σεπτεμβρίου και για τις ώρες 21:00 
έως 01:00 τοποθετώντας την ανάλογη σήμανση. 

16) Την με αριθμό 01/2016 απόφαση της Επιτροπής 
Κυκλοφοριακών Ρυθμίσεων του Δήμου Αποκορώνου με 
την οποία προτείνει τον αποκλεισμό από την κυκλοφο¬ 
ρία του παραλιακού δρόμου της Δημοτικής Κοινότητας 
Καλυβών από το σημείο του ΚΑΦΕ ΑΡΕΝΑ (δυτικά) έως 
το λιμάνι των Καλυβών (ανατολικά) και ώρες από 20:00 
έως 01:00. 

17) Την με αριθμό 89/2016 απόφαση από το πρακτικό 
7/2016 του Δημοτικού Συμβουλίου του Δήμου Αποκο¬ 
ρώνου (ΑΔΑ: ΩΠΠΤΩΨΤ-ΓΨΜ) που αφορά τον καθορι¬ 
σμό κυκλοφοριακής ρύθμισης στην Δημοτική Κοινότητα 
Καλυβών (τον αποκλεισμό από την κυκλοφορία τμήμα¬ 
τος δρόμου κατά τους καλοκαιρινούς μήνες Μάιος - 
Σεπτέμβριος και ώρες 21:00 έως 01:00 με συνέπεια την 
διακοπή της κυκλοφορίας οχημάτων επ'αυτού). 

18) Το με αριθμό πρωτ. 1095/23-06-2016 έγγραφο της 
Δ/νσης Διοίκησης Τμήμα Οικονομικού Διοικητικού Νο¬ 
μού Χανίων σύμφωνα με το οποίο η με αριθμό 89/2016 
απόφαση Δημοτικού Συμβουλίου Δήμου Αποκορώνου 
είναι νομότυπη. 

19) Το γεγονός ότι από την παρούσα Απόφαση 
προκαλείται δαπάνη η οποία θα καλυφτεί από τον 
ΚΑ 30-7135.002 του προϋπολογισμού του Δήμου Αποκο¬ 
ρώνου σύμφωνα με το με αρ. πρωτ. 4071/26-04-2016 έγ¬ 
γραφό του (ποσό πίστωσης: 8.500,00 €), αποφασίζουμε: 

Την έγκριση της με αριθμού 89/2016 απόφασης του 
Δημοτικού Συμβουλίου Δήμου Αποκορώνου και συγκε¬ 
κριμένα εγκρίνουμε: 

Την διακοπή της κυκλοφορίας οχημάτων στο τμήμα της 
παραλιακής οδού της Δ.Κ. Καλυβών της Δ.Ε. Αρμένων από 
το σημείο ΚΑΦΕ «ΑΚΕΝΑ» (Δυτικά) έως το λιμάνι των Κα¬ 
λυβών (Ανατολικά) για το χρονικό διάστημα από 1 Μάίου 
έως την 30 Σεπτεμβρίου και για τις ώρες 21:00 - 01:00. 

Οι εν λόγω κυκλοφοριακές ρυθμίσεις εγκρίνονται με 
τις παρακάτω προϋποθέσεις: 

1. Οι αναγκαίες παρεμβάσεις για την υλοποίηση των 
εν λόγω κυκλοφοριακών ρυθμίσεων (π.χ. τοποθέτηση 
κατάλληλης οριζόντιας και κατακόρυφης σήμανσης, 
χρήση κατάλληλων υλικών κ.λπ.) θα είναι σύμφωνες με 
τον Κώδικα Οδικής Κυκλοφορίας, με τις προδιαγραφές 
του Υπουργείου Υποδομών και Μεταφορών και τις ισχύ- 
ουσες ευρωπαϊκές προδιαγραφές. 

2. Για την υλοποίηση της νέας ρύθμισης κυκλοφορίας 
θα τοποθετηθεί η ανάλογη κατακόρυφη σήμανση: Τέσ- 

σερις (4) πινακίδες (Ρ7) απαγορεύεται η είσοδος σε όλα 
τα οχήματα και τέσσερις (4) πρόσθετες πινακίδες που 
θα αναγράφουν το ωράριο απαγόρευσης εισόδου επί 
της οδού σύμφωνα με τις ισχύουσες διατάξεις του Κ.Ο.Κ. 

3. Οι προτεινόμενες κυκλοφοριακές ρυθμίσεις δεν 
πρέπει να επηρεάζουν δυσμενώς τις ανάγκες των Ατό¬ 
μων με Αναπηρία (ΑμεΑ). 

4. Οι εν λόγω κυκλοφοριακές ρυθμίσεις ισχύουν από 
την τοποθέτηση των εγκεκριμένων πινακίδων σήμανσης 
ή των διαγραμμίσεων στο οδόστρωμα. 

5. Με την παρούσα απόφαση δεν νομιμοποιούνται 
τυχόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω παρεμβάσεων. 

6. Οι Αρχές στις οποίες κοινοποιείται η παρούσα Από¬ 
φαση παρακαλούνται να παρακολουθούν την ακριβή 
εκτέλεση της όσον αφορά θέματα αρμοδιότητας τους. 

Κατά της παρούσας απόφασης επιτρέπεται, σύμφωνα 
με το τελευταίο εδάφιο της παρ. 2 του άρθρου 1 του 
ν. 2503/1997, προσφυγή στον Υπουργό Υποδομών και 
Μεταφορών μέσα σε αποκλειστική προθεσμία τριάντα 
(30) ημερών. Επίσης κατά της παρούσας απόφασης μπο¬ 
ρεί να ασκηθεί προσφυγή στα Διοικητικά Δικαστήρια και 
ενώπιον του Συμβουλίου της Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 7 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΑΝΑΣΤΑΣΙΟΣ ΙΩΑΝΝΟΥ 


Αριθμ. 1783 _ (3) 

Καθορισμός ανώτατου ορίου των επιτρεπόμενων 
κατ' έτος ημερών μετακίνησης εκτός έδρας των 
υπαλλήλων που υπηρετούν στο Ν.Π.Δ.Δ. Δήμου 
Κ. ΝΕΥΡΟΚΟΠΙΟΥ για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθ. 280 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης- Πρόγραμμα Καλλικράτης». 

2. Τις διατάξεις του π.δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης» 
(ΦΕΚ 235/Α727-12-2010) και ειδικότερα το άρθρο 24 
αυτού. 

3. Την αριθ. πρωτ. 71351/14-12-2010 (Εγκύκλιο 41) 
και την αριθ. πρωτ. 74895/30-12-2010 (Εγκύκλιο 60) του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης. 

4. Τις διατάξεις του άρθρου 3 της υποπαραγράφου 
Δ9 της παραγράφου Δ του άρθρου 2 του ν. 4336/2015 
(ΦΕΚ 94/Α72015), «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 


Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης». 

5. Του άρθ. 25 παρ. 6 του ν. 2738/1999 «Συλλογικές Δια¬ 
πραγματεύσεις στην Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις». 

6. Του ν. 3584/2007 «Κώδικας Κατάστασης Δημοτικών 
και Κοινοτικών Υπαλλήλων». 

7. Του άρθ. 90 του «Κώδικα της Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005, το οποίο ρυθμίζει 
τον έλεγχο των δαπανών. 

δ.Τοαριθ. 117/06.02.2017 έγγραφο του Νομικού Προ¬ 
σώπου Δημοσίου Δικαίου του Δήμου Κάτω Νευροκο- 
πίου. 

9. Την αριθ. 118/06.02.2017 βεβαίωση του Ν.Π.Δ.Δ. 
Δήμου Κ. Νευροκοπίου, περί υπάρξεως πιστώσεων στον 
προϋπολογισμό. 

10. Το αριθ. 11237/9.2.2015 έγγραφο της Αποκεντρω¬ 
μένης Διοίκησης Μακεδονίας Θράκης σύμφωνα με το 
οποίο καθήκοντα Γενικού Γραμματέα της Αποκεντρω¬ 
μένης Διοίκησης Μακεδονίας Θράκης ασκεί ο Γενικός 
Δ/ντης Δασών και Αγροτικών Υποθέσεων της Α.Δ.Μ.Θ. - 
αρχαιότερος Γενικός Διευθυντής - (άρθρο 56 του 
ν. 4257/2014), κατόπιν της υπ'αριθμ. αριθ. 4/6.2.2015 
(ΦΕΚ 24/Α76.2.2015) Πράξης Υπουργικού Συμβουλίου 
περί «Αποδοχής παραιτήσεων των Γενικών Γραμματέων 
των Αποκεντρωμένων Διοικήσεων της Χώρας», αποφα¬ 
σίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας των υπαλλήλων 
που υπηρετούν στο Νομικό Πρόσωπο Δημοσίου Δικαίου 
του Δήμου Κάτω Νευροκοπίου για το έτος 2017 ως εξής: 


ΤΜΗΜΑ ΠΑΙΔΙΚΗΣ ΦΡΟΝΤΙΔΑΣ 


ΑΡΙΘ. 

ΥΠΑΛ. 

ΚΛΑΔΟΣ 

ΚΑΤΗΓΟΡΙΑ 

ΗΜΕΡΕΣ 
ΚΑΤ' ΕΤΟΣ 
ΕΚΑΣΤΟΣ 

3 

ΒΡΕΦΟΝΗΠΙΟΚΟΜΩΝ 

ΤΕ 

60 

1 

ΒΟΗΘΩΝ 

ΒΡΕΦΟΝΗΠΙΟΚΟΜΩΝ 

ΔΕ 

60 


Το ανώτατο όριο των επιτρεπόμενων ημερών εκτός 
έδρας ανά μήνα ορίζεται σε (5) πέντε ημέρες για κάθε 
υπάλληλο. 

Από την απόφαση αυτή θα προκληθεί δαπάνη σε βά¬ 
ρος του προϋπολογισμού του Νομικού Προσώπου Δη¬ 
μοσίου Δικαίου του Δήμου Κάτω Νευροκοπίου οικ. έτους 
2016 ύψους: 500,00 € (ΚΑ 15/6422). 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 3 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'959/22.03.2017 


Αριθμ. 11978 _ (4) 

Ανώτατο όριο επιτρεπόμενων ημερών κίνησης 
εκτός έδρας υπαλλήλων υπηρετούντων στο Νο¬ 
μικό Πρόσωπο Δημοσίου Δικαίου με την επωνυ¬ 
μία: «Δημοτικός Οργανισμός Προσχολικής Αγω¬ 
γής και Ανοικτής Προστασίας Ηλικιωμένων» του 
Δήμου Καλαμαριάς για το έτος 2017». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 του ν. 3852/2010 
(ΦΕΚ 87/Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινούμενων υπαλλήλων εντός 
και εκτός Επικράτειας και άλλες διατάξεις», όπως τρο¬ 
ποποιήθηκε και ισχύει. 

3. Τις διατάξειςτου άρθρου 25 παρ. 6 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις. 

4. Τις διατάξεις του άρθρου 9 παρ. 1 του ν. 3833/2010 
(ΦΕΚ 40/Α') «Προστασία της εθνικής οικονομίας-επεί- 
γοντα μέτρα για τη αντιμετώπιση της δημοσιονομικής 
κρίσης». 

5. Τις διατάξεις του άρθρου 3 της υποπαραγράφου 
Δ.9 της παραγράφου Δ του άρθρου 2 του ν. 4336/2015 
(ΦΕΚ 94/Α') «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης». 

6. Την αριθ. πρωτ. οικ. 2/74450/ΔΕΠ/24.11.2015 εγκύ¬ 
κλιο του Υπουργείου Οικονομικών σχετικά με την «Πα¬ 
ροχή οδηγιών για την εφαρμογή των διατάξεων της 
υποπαραγράφου Δ9 της παραγράφου Δ του άρθρου 2 
του ν. 4336/2015 (ΦΕΚ 94/Α') «Δαπάνες μετακινούμενων 
εντός και εκτός επικράτειας». 

7. Τις διατάξεις του άρθρου 8 παρ. Α περ. ββ του 
π.δ. 142/2010 (ΦΕΚ 235/Α727-12-2010 «Οργανισμός 
της Αποκεντρωμένης Διοίκησης Μακεδονίας - Θράκης. 

8. Τις διατάξεις του άρθρου 56 του ν. 4257/2014 
«Επείγουσες ρυθμίσεις αρμοδιότητας Υπουργείου 
Εσωτερικών» (ΦΕΚ 93/Α/14.04.2014), καθώς και την 
αριθ. 4/06.02.2015 Πράξης Υπουργικού Συμβουλίου 
περί αποδοχής παραιτήσεων των Γενικών Γραμματέ¬ 
ων των Αποκεντρωμένων Διοικήσεων της χώρας (ΦΕΚ 
24/Α/06.02.2015). 

9. Το αίτημα με αριθ. πρωτ. 349/21 -02-2017 του Δη¬ 
μοτικού Οργανισμού Προσχολικής Αγωγής και Ανοικτής 
Προστασίας Ηλικιωμένων του Δήμου Καλαμαριάς, ανα¬ 
φορικά με το ανώτατο όριο επιτρεπόμενων κατ' έτος 
ημερών κίνησης εκτός έδρας των υπηρετούντων υπαλ¬ 
λήλων στον φορέα για το έτος 2017, καθώς και την ειδι¬ 
κότερη αιτιολόγηση που περιλαμβάνεται στο ανωτέρω 
αίτημα, σχετικά με τις ανάγκες μετακίνησης των υπαλ¬ 
λήλων που υπηρετούν σε αυτό. 

10. Το ύψος της προκαλούμενης από την απόφαση 


αυτή δαπάνης, σύμφωνα με το αριθ. πρωτ. 195/03-02- 
1017 έγγραφο - βεβαίωση του νομικού προσώπου του 
Δήμου Καλαμαριάς, ανέρχεται στο ποσό των 2.000,00 €, 
και θα βαρύνει τον παρακάτω Κ.Α.: 15/6422, όπως ειδι¬ 
κότερα αναγράφεται σε αυτό, αποφασίζουμε: 

Ορίζουμε το ανώτατο όριο των επιτρεπόμενων κατά 
το έτος 2017 ημερών μετακίνησης εκτός έδρας των 
υπαλλήλων των υπηρετούντων στο Νομικό Πρόσωπο 
Δημοσίου Δικαίου με την επωνυμία: «Δημοτικός Οργα¬ 
νισμός Προσχολικής Αγωγής και Ανοικτής Προστασίας 
Ηλικιωμένων» του Δήμο Καλαμαριάς, ως εξής: 


Αριθμός 

Προτεινόμενων 

Υπαλλήλων 

Κλάδος/Ειδικότητα 
Προτεινόμενων 
υπαλλήλων 

Κατηγορία 

Εκπαίδευσης 

Προτεινόμενων 

υπαλλήλων 

Όριο 

επιτρεπόμενων 
ημερών κίνησης 
εκτός 
έδρας/ανά 
υπάλληλο 

2 

ΝΗΠΙΑΓΩΓΩΝ 

ΠΕ 

60 

8 

ΒΡΕΦΟΝΗΠΙΟΚΟΜΩΝ 

ΤΕ 

60 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Θεσσαλονίκη, 28 Φεβρουάριου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 14393 _ (5) 

Τροποποίηση ωραρίου εργασίας για συγκεκρι¬ 
μένο αριθμό υπαλλήλων που υπηρετεί σε ορι¬ 
σμένες υπηρεσίες του Δημοτικού Βρεφοκομεί¬ 
ου Θεσσαλονίκης «Ο Άγιος Στυλιανός». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

α) Του άρθρου 36 του ν. 3584/2007 σε συνδυασμό με 
εκείνες του άρθρου 8 του ν. 4368/2016 (ΦΕΚ 21/Α'). 

β) Του άρθρου 1 παρ. 6 του ν. 1157/1981 «Περί κυρώ- 
σεωςτης από 29 Δεκεμβρίου 1980 Πράξεως Νομοθε¬ 
τικού Περιεχομένου του Προέδρου της Δημοκρατίας, 
περί καθιερώσεως πενθημέρου εβδομάδας εργασίας 
των δημοσίων εν γένει υπηρεσιών και ρυθμίσεως συνα¬ 
φών θεμάτων», όπως τροποποιήθηκε με τις όμοιες των 
παρ. 1 και 2 του άρθρου 23 του ν. 1735/1987 και 
γ) Των άρθρων 6 παρ. 10 και 7 παρ. 1 του ν. 2503/1997 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλ¬ 
λες διατάξεις», καθώς και εκείνες του άρθρου 56 του 
ν. 42857/2014 «Επείγουσες ρυθμίσεις αρμοδιότητας 
Υπουργείου Εσωτερικών» (ΦΕΚ 93/Α714.04.2014). 

δ) Την με αριθμό ΔΙΑΔΠ/Γ2γ/οικ./1692/27.6.2006 
(ΦΕΚ 769/Β /27.6.2006) απόφαση ΥΠ.ΕΣ.Δ.Δ.Α., όπως 
τροποποιήθηκε με την αριθ. ΔΙΑΔΠ/ΦΒ1/14757/11 
υπουργική απόφαση (ΦΕΚ 1659Β726-7-2011), 

ε) της αριθ. 48558/03.08.2009 Ειδικής Συλλογικής 
Σύμβασης Εργασίας για την ρύθμιση των όρων και 
συνθηκών απασχόλησης των εργαζομένων με σχέση 
εργασίας Δημοσίου Δικαίου των Οργανισμών Τοπικής 
Αυτοδιοίκησης (Ο.Τ.Α.) Α' Βαθμού και των Ν.Π.Δ.Δ. αυτών 
(Φ.Ε.Κ. 1632/Β706.08.2009). 

στ) Του άρθρου 280 του ν. 3852/2010 «Νέα αρχιτεκτο¬ 
νική της Αυτοδιοίκησης και τις Αποκεντρωμένης Διοίκη¬ 
σης - Πρόγραμμα Καλλικράτης». 

ζ) Των άρθρων 226 έως 238 του ν. 3463/2006 
(ΦΕΚ 87/Α'). 

η) Του άρθρου 8 παρ. I του π.δ. 142/2010 (ΦΕΚ 235/ 
τ. Α'/27.12.2010) «Οργανισμός της Αποκεντρωμένης 
Διοίκησης Μακεδονίας - Θράκης» και 

θ) Της αριθ. 4/06-02-2015 Πράξης Υπουργικού Συμ¬ 
βουλίου περί αποδοχής παραιτήσεων των Γενικών Γραμ¬ 
ματέων των Αποκεντρωμένων Διοικήσεων της Χώρας 
(ΦΕΚ 24/Α706.02.2015). 

2. Την αριθ. 83046/14.12.2016 απόφαση του Γενικού 
ΓραμματέατηςΑποκεντρωμένηςΔιοίκησηςΜακεδονίας- 
Θράκης, αναφορικά με την αριθ. 298/15-11-2016 απόφα¬ 
ση του Διοικητικού Συμβουλίου του Δημοτικού Βρεφο¬ 
κομείου Θεσσαλονίκης «Ο Άγιος Στυλιανός», αναφορικά 
με την καθιέρωση ειδικότερου ωραρίου λειτουργίας για 
το προσωπικό ορισμένων υπηρεσιών του νομικού προ¬ 
σώπου (Φ.Ε.Κ. 343/Β714-12-2016). 

3. Την αριθ. 7/26-01-2017 απόφαση του Διοικητικού 
Συμβουλίου του Δημοτικού Βρεφοκομείου Θεσσαλονί¬ 
κης «Ο Άγιος Στυλιανός», αναφορικά με την τροποποίη¬ 
ση της αριθ. 298/2016 προγενέστερης απόφασης του, με 
θέμα την τροποποίηση του ωραρίου λειτουργίας για το 
συγκεκριμένο προσωπικό ορισμένων υπηρεσιών του νο¬ 
μικού προσώπου, όπως ειδικότερα αναγράφεται σε αυτή. 

4. Την αριθ. πρωτ. 307/19-01-2017 βεβαίωση του 
Δημοτικού Βρεφοκομείου, αναφορικά με την πρό¬ 
σθετη δαπάνη που προκαλείται από την αριθ. 7/2017 
απόφασης του Διοικητικού Συμβουλίου αυτού, ύψους 
59.928,00 ευρώ στους Κ.Α.: 02.10.6012.1,02.00.6051.1, 
02.00.6051.2, 02.06041.1, 02.006054.1 του προϋπολο¬ 
γισμού του Ιδρύματος για το οικονομικό έτος 2017. Για 
τα επόμενα έτη θα προϋπολογιστεί δαπάνη ανάλογου 
ύψους σε αντίστοιχους κωδικούς του προϋπολογισμού 
του φορέα, αποφασίζουμε: 

Εγκρίνουμε την τροποποίηση της αριθ. 298/2016 
απόφασης του Διοικητικού Συμβουλίου του Δημοτικού 
Βρεφοκομείου Θεσσαλονίκης «Ο ΑΓΙΟΣ ΣΤΥΛΙΑΝΟΣ», ως 
προς την καθιέρωση διαφορετικού ωραρίου λειτουργί¬ 
ας, ως ακολούθως: 

Α) Στο Τμήμα Περίθαλψης Βρεφών (Βρεφοκομείο): 

1. Καθιέρωση διαφορετικού ωραρίου καθημερινής 
απασχόλησης πέντε (5) μονίμων υπαλλήλων κλάδου 
ΤΕ9 - Βρεφονηπιοκόμων και οχτώ (8) μονίμων υπαλλήλων 
κλάδου ΔΕ8 - Βοηθών Βρεφοκόμων, καθώς και δέκα (10) 
υπαλλήλων ειδικότηταςΤΕ Βρεφονηπιοκόμου και πέντε 
(5) υπαλλήλων ειδικότητας ΔΕ Βοηθού Βρεφοκόμου με 
σχέση εργασίας ιδιωτικού δικαίου ορισμένου χρόνου, 
λόγω αναγκαιότητας κάλυψης των βαρδιών και εποχια¬ 
κών αναγκών (συνολικά δεκατρείς (13) μόνιμοι υπάλλη¬ 
λοι και δεκαπέντε (15) υπάλληλοι ΙΔΟΧ) σε 24ωρη βάση - 


λόγω της φύσης των παρεχόμενων υπηρεσιών - καθ'όλη 
την διάρκεια της εβδομάδας (συμπεριλαμβάνονται Σάβ¬ 
βατα, Κυριακές και αργίες) καθ' όλο το έτος σε τέσσερις 
βάρδιες (4) βάρδιες των έξι (6) ωρών η καθεμία, ως εξής: 

1 η βάρδια: από 06.00 π.μ. έως 12.00 μ.μ. και 07.00 π.μ. 
έως 13.00 μ.μ. 

2η βάρδια: από 12.00 μ.μ. έως 18.00 μ.μ. και 15.00 μ.μ. 
έως 21.00 μ.μ. 

3η βάρδια: από 18.00 μ.μ. έως 24.00 μ.μ. 

4η βάρδια: από 24.00 μ.μ. έως 06.00 π.μ. 

Κατά τα λοιπά ισχύει η αριθ. 298/2016 απόφαση του 
Διοικητικού Συμβουλίου του Δημοτικού Βρεφοκομείου 
Θεσσαλονίκης «Ο ΑΓΙΟΣ ΣΤΥΛΙΑΝΟΣ», όπως δημοσιεύ¬ 
τηκε με την αριθ. πρωτ. 83046/14.12.2016 απόφαση του 
Γενικού Γραμματέα της Αποκεντρωμένης Διοίκησης Μα¬ 
κεδονίας - Θράκης (Φ.Ε.Κ. 343/Β714-12-2016). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. οικ.59589/163 (6) 

Καθιέρωση με αμοιβή απογευματινής εργασίας, 
πέραν από τις ώρες υποχρεωτικής απασχόλησης 
στο Τμήμα Πληροφορικής της ΠΕ Λακωνίας για 
το α' και β' εξάμηνο του έτους 2017. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 3, 159, 186, 282 και 283 
του ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87Α707-06-2010). 

2. Τις διατάξεις του άρθρου 29 του ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών υπαλλήλων ΝΠΔΔ» (ΦΕΚ 26Α709-02-2007). 

3. Τις διατάξεις του άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180Α709-09-1999), όπως ισχύ¬ 
ουν σήμερα. 

4. Τις διατάξεις του άρθρου 20 του ν. 4354/2015 «Δι¬ 
αχείριση των μη εξυπηρετούμενων δανείων, μισθο- 
λογικές ρυθμίσεις και άλλες επείγουσες διατάξεις ...». 
(ΦΕΚ 176Α716-12-2015). 

5. Τις διατάξεις του ν. 3469/2006 «ΕθνικόΤυπογραφείο, 
Εφημερίς της Κυβερνήσεως και λοιπές διατάξεις». (ΦΕΚ 
131Α728-06-2006). 

6. Τις διατάξεις του π.δ. 131/2010 «Οργανισμός της 
Περιφέρειας Πελοποννήσου». (ΦΕΚ 224Α727-12-2010). 

7. Τηναριθμ 80951/27377/31-10-2014 απόφαση Περί 
μεταβίβασης αρμοδιοτήτων στους άμεσα εκλεγμέ¬ 
νους Αντιπεριφερειάρχες Περιφέρειας Πελοπόννησου 
(ΦΕΚ 3101/Β718-11-2014). 

8. Την ανάγκη απασχόλησης των δύο (2) υπαλλήλων 
τουΤμήματος Πληροφορικήςτης Π.Ε. Λακωνίας κατά τις 
απογευματινές ώρες πέραν από τις ώρες υποχρεωτικής 
απασχόλησης κατά το α' και β' εξάμηνο του 2017. 

9. Το ότι, με την παρούσα απόφαση, θα προκληθεί δα¬ 
πάνη σε βάρος των εγγεγραμμένων πιστώσεων στον 
Ε.Φ. 4072 και στον ΚΑ Εξόδου 0511.0001 του προϋπο¬ 
λογισμού οικονομικού έτους 2017 της Περιφέρειας Πε- 
λοποννήσου - Π.Ε. Λακωνίας η οποία δεν θα υπερβαίνει 
συνολικά για το α' και β' εξάμηνο του 2017 το ποσό των 
2.500,00 ευρώ. 

10. Την υπ'αρ. πρωτ. 50935/8003/28.02.2017 βεβαί¬ 
ωση του Τμήματος Οικονομικής Υποστήριξης, Προσό¬ 
δων και Περιουσίας περί της ύπαρξης εγγεγραμμένης 
πίστωσης για την κάλυψη της ανωτέρω προκαλούμενης 
δαπάνης στον ΕΦ 4072, ΚΑΕ 0511.0001 του προϋπολογι¬ 
σμού εξόδων της Π Ε Λακωνίας οικονομικού έτους 2017. 

11. Την με ΑΔΑ 7ΣΑΒ7Λ1-0ΤΘ απόφαση της Αντιπε- 
ριφερειάρχου της ΠΕ Λακωνίας περί δέσμευσης πίστω¬ 
σης ύψους 78.000,00 ευρώ για την πληρωμή ισόποσης 
δαπάνης για αποζημίωση υπερωριακής εργασίας σε 
βάρος της πίστωσης του προϋπολογισμού εξόδων του 
ΚΑΕ 02.04.072.0511.0001 του οικονομικού έτους 2017, 
αποφασίζουμε: 

Α. Εγκρίνουμε την καθιέρωση υπερωριακής απογευ¬ 
ματινής με αμοιβή εργασίας (πέραν από τις ώρες υπο¬ 
χρεωτικής απασχόλησης) για δύο (2) άτομα, για το έτος 
2017 και ειδικότερα για: 

1. Απασχόληση για την υποστήριξη των πληροφορι¬ 
ακών συστημάτων. 

2. Απασχόληση για την υποστήριξη του τηλεφωνικού 
κέντρου. 

3. Συντήρηση των εξυπηρετητών (5θΓνθΓ5) της Π.Ε. 
Λακωνίας. 

4. Αναρτήσεις στην ιστοσελίδα της Περιφέρειας Πε- 
λοποννήσου. 

5. Διαχείριση του διαδικτυακού τόπου «ΔΙΑΥΓΕΙΑ» και 
ανάρτηση εγγράφων σε αυτόν. 

Β. Ορίζουμε ανώτατο όριο συνολικής υπερωριακής 
απογευματινής εργασίας τις 20 ώρες/μήνα ανά υπάλ¬ 
ληλο και συγκεκριμένα: 

• 60 ώρες για το Α' εξάμηνο του 2017 

• 120 ώρες για το Β' εξάμηνο του 2017 

Γ. Υπεύθυνη ορίζεται η Προϊσταμένη του Τμήματος 
Πληροφορικής της Π.Ε. Λακωνίας για τη συγκρότηση 
συνεργείου υπερωριακής απασχόλησης για το Τμήμα 
Πληροφορικής, στην οποία θα αναφέρονται ονομαστικά 
οι συμμετέχοντες υπάλληλοι, το αντικείμενο της απασχό¬ 
λησης, το χρονικό διάστημα και η κατανομή των ωρών 
απασχόλησης εκάστου ανά μήνα, σύμφωνα με τα κατά 
τα ανωτέρω ανώτατα όρια. Η ως άνω απόφαση θα κοι¬ 
νοποιείται στο Γραφείο Αντιπεριφερειάρχη της Π.Ε. Λα¬ 
κωνίας και στοΤμήμα Λογιστικής Διαχείρισης της Δ/νσης 
Διοικητικού -Οικονομικού της Π.Ε. Λακωνίας. 


Δ. Οι ανωτέρω υπάλληλοι δικαιούνται υπερωριακής 
αποζημίωσης μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Ε. Η ισχύς της παρούσας άρχεται από της δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 7 Μαρτίου 2017 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 


Αριθμ. απόφ. 1/2017 (7) 

Καθιέρωση Υπερωριακής Απασχόλησης για τους 
υπαλλήλους των υπηρεσιών του Δήμου Δεσκά- 
της, για το έτος 2017. 

Ο ΔΗΜΑΡΧΟΣ ΔΕΣΚΑΤΗΣ Ν. ΓΡΕΒΕΝΩΝ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010 (ΦΕΚ 87/07.06.2010 τ. Α'): Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης - Πρόγραμμα Καλλικράτης. 

2. Τις διατάξεις του άρθρου 20 του ν. 4354/2015 
(ΦΕΚ176/16.12.2015 τ.Α'). 

3. Τιςδιατάξειςτηςπαρ. ΙΟτουάρθρου 12τουν.2503/ 
1997 (ΦΕΚ 107/30.05.1997 τ. Α') Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

4. Τον αριθμό των υπηρετούντων υπαλλήλων στο 
Δήμο Δεσκάτης. 

5. Την λειτουργία των Ληξιαρχείων του Δήμου, της 
έδρας και των Δημοτικών Ενοτήτων, συνολικά δύο (2) 
ληξίαρχοι,γιατην καταχώριση των Ληξιαρχικών Πράξε¬ 
ων Θανάτου κατά τις Κυριακές και εξαιρέσιμες ημέρες. 

6. Την ανάγκη τήρησης των Πρακτικών των συνεδριά¬ 
σεων του Δημοτικού Συμβουλίου του Δήμου, οι οποίες 
πραγματοποιούνται μετά την λήξη του ωραρίου και των 
λοιπών επιτροπών. 

7. Την με αρ 379/2016 απόφαση του Δημοτικού Συμ¬ 
βουλίου Δεσκάτης με θέμα «ψήφιση προϋπολογισμού 
οικ. έτους 2017». 

8. Το γεγονός ότι οι υπηρεσίες του Δήμου είναι υποστε¬ 
λεχωμένες, ενώ με την εφαρμογή του ν. 3852/2010 όλες 
ανεξαιρέτως οι υπηρεσίες του Δήμου έχουν επιφορτι- 
σθεί με νέες αρμοδιότητες, με αποτέλεσμα να απαιτείται 
πρόσθετη και υπερωριακή απασχόληση για την κάλυψη 
των εποχικών, έκτακτων ή επειγουσών υπηρεσιακών 
αναγκών, πέραν του κανονικού ωραρίου εργασίας κα¬ 
θώς και κατά τις Κυριακές και εξαιρέσιμες ημέρες, στο 
προσωπικό που στελεχώνει τις υπηρεσίες του Δήμου. 

9. Το γεγονός ότι υπάρχουν έκτακτες και επείγουσες 
ανάγκες για την απασχόληση του προσωπικού των 

υπηρεσιών του δήμου, πέραν του ωραρίου εργασίας, 
αποφασίζουμε: 

Εγκρίνουμε την υπερωριακή απασχόληση κατά το έτος 
2017 για τις υπηρεσίες του Δήμου που συνήθως καλού¬ 
νται να αντιμετωπίσουν εποχικές έκτακτες ή επείγουσες 
ανάγκες όπως παρακάτω: 

Α)Την υπερωριακή απασχόληση μέχρι 20 ώρες μηνι- 
αίως ανά υπάλληλο, για τέσσερις (04) μόνιμους και με 
σύμβαση εργασίας ιδιωτικού δικαίου υπαλλήλους, των 
υπηρεσιών του δήμου και συγκεκριμένα: της Δ/νσης 
τεχνικών υπηρεσιών τρεις (3) υπάλληλοι, του Αυτοτε¬ 
λούς τμήματος περιβάλλοντος και καθαριότητας ένας 
(1) υπάλληλος Οι κατά τα ως άνω ώρες απογευματινής 
εργασίας δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο του 2017 και 
άλλες εκατόν είκοσι (120) ανά υπάλληλο κατά το δεύτερο 
εξάμηνο του 2017. 

Β) Την υπερωριακή απασχόληση στους υπαλλήλους οι 
οποίοι τηρούν και συντάσσουν τα πρακτικά συνεδριάσε¬ 
ων του δημοτικού συμβουλίου (ένας πρακτικογράφος) 
και των λοιπών επιτροπών (τρεις πρακτικογράφοι) που 
συνεδριάζουν πέραν του υποχρεωτικού ωραρίου. Οι 
κατά τα ως άνω ώρες απογευματινής εργασίας δεν μπο¬ 
ρεί να υπερβαίνουν τις εκατόν είκοσι (120) ανά υπάλληλο 
κατά το πρώτο εξάμηνο του 2017 και άλλες εκατόν είκοσι 
(120) ανά υπάλληλο κατά το δεύτερο εξάμηνο του 2017. 

Γ)Την υπερωριακή απασχόληση, σε δύο (2) υπαλλή¬ 
λους στους οποίους έχουν ανατεθεί καθήκοντα Ληξιάρ- 
χων πέραν του υποχρεωτικού ωραρίου. Οι κατά τα ως 
άνω ώρες απογευματινής εργασίας δεν μπορεί να υπερ¬ 
βαίνουν τις εκατόν είκοσι (120) ανά υπάλληλο κατά το 
πρώτο εξάμηνο του 2017 και άλλες εκατόν είκοσι (120) 
ανά υπάλληλο κατά το δεύτερο εξάμηνο του 2017. 

Δ) Η δαπάνη που θα προκύψει από την ως άνω απα¬ 
σχόληση, θα αντιμετωπισθεί από τις πιστώσεις των κωδι¬ 
κών του προϋπολογισμού του Δήμου, οικονομικού έτους 
2017 και δεν θα υπερβεί το ποσό των 10.500 ευρώ το 
οποίο αναλύεται ως ακολούθως: 

- ΚΑ 10-6012 .001 Υπερωριακή εργασία 6.000 ευρώ. 

- ΚΑ 20.6012 001 Υπερωριακή απασχόληση 1.000 ευρώ 

- ΚΑ 25-6012.001 Υπερωριακή απασχόληση 500 ευρώ 

- ΚΑ 30-6022.001 Υπερωριακή απασχόληση 3.000 
ευρώ 

Ε) Η κατανομή των ωρών απασχόλησης του προσω¬ 
πικού, ως ανωτέρω, θα γίνεται κάθε φορά με απόφαση 
Δημάρχου ανάλογα με τις ανάγκες της Υπηρεσίας και 
μετά από εισήγηση των προϊσταμένων Διευθύνσεων και 
Τμημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δεσκάτη, 10 Ιανουάριου 2017 

Ο Δήμαρχος 

ΔΗΜΗΤΡΙΟΣ ΚΑΡΑΣΤΕΡΓΙΟΣ 


Αριθμ. απόφ. 6895/9.1 2.2016 (8) 

Αναπροσαρμογές και τροποποιήσεις του Κανο¬ 
νισμού και Τιμολογίων Παροχής Υπηρεσιών της 
Ο.Λ.Θ. Α.Ε. (ΦΕΚ 390 τ. Β/21 -3-2007), όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΛΙΜΕΝΟΣ ΘΕΣΣΑΛΟΝΙΚΗΣ ΑΝΩΝΥΜΗ ΕΤΑΙΡΕΙΑ 
(552η ΣΥΝΕΔΡΙΑΣΗ) 

Έχοντας υπόψη: 

1 .Τις διατάξειςτου άρθρου εβδόμου του ν. 2688/1999 
«Μετατροπή του Οργανισμού Λιμένος Πειραιώς και του 
Οργανισμού Λιμένος Θεσσαλονίκης σε ανώνυμες εται¬ 
ρίες» (ΦΕΚ 40/Α71.3.1999), όπως ισχύει. 

2. Τις διατάξεις του άρθρου 10 και 12 του Κωδικοποιη- 
μένου Καταστατικού της Ο.Λ.Θ. Α.Ε. (ΦΕΚ 4911/6.8.2013 
τ. ΑΕ-ΕΠΕ και Γ.Ε.ΜΗ.). 

3. Τις διατάξεις του άρθρου 16 του ν. 3429/2005 
«Δημόσιες υπηρεσίες και Οργανισμοί» (ΦΕΚ 314/Α7 
27.12.2005). 

4. Το αριθ. 170-12/30.11.2016 πρακτικό του Συμβου¬ 
λίου Δ/νσης 

5. Την εισήγηση του Δ/ντος Συμβούλου. 

6. Τη συζήτηση που έγινε στο Δ.Σ. 

7. Ότι από την παρούσα δεν προκαλείται δαπάνη, 
αποφασίζει: 

Α. Τροποποιεί την παρ. 1.6 του άρθρου 1 «Άλλες διατά¬ 
ξεις» του Τιμολογίου Αριθμός 3, η οποία διαμορφώνεται 
ως εξής: 

«1.6. Επιτρέπεται η χρήση των κοχλιών της Ο.Λ.Ο. Α.Ε. 
από τρίτους. Στην περίπτωση αυτή εισπράττονται από 
την Ο.Λ.Θ. Α.Ε. για τη φόρτωση δημητριακών, στο στάδιο 
εργασίας από το κρηπίδωμα σε πλοίο, 3,30€/τόνο.». 

Β.Τροποποιεί την παρ. 2.2.1 του άρθρου 2 «Προσαυξή¬ 
σεις» του Τιμολογίου Αριθμός 5, η οποία διαμορφώνεται 
ως εξής: 

«2.2.1) Εμπορευματοκιβώτια με επικίνδυνα φορτία 
σύμφωνα με τον κώδικα ΙΜϋΟ, ως και εμπορευματο¬ 
κιβώτια με σύμμεικτο φορτίο επικίνδυνων και μη επι¬ 
κίνδυνων: 


Κλάση ΙΜ 0 

1.1, 

1.2, 

1.3, 

1.4, 

1.5, 
1.6 

2.1, 

2.2, 

2.3 

3 

4.1, 

4.2, 
4.3 

5.1, 

5.2 

6.1, 

6.2 

7 

8 

9 

Προσαύξηση% 

100 

40 

40 

40 

40 

40 

100 

40 

20 


Γ. Ορίζει οι τροποποιήσεις του στοιχείου Β να ισχύουν 
για όλα τα εμπορευματοκιβώτια, που θα εισαχθούν στο 
ΣΕΜΠΟαπό 1.4.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΕΛΛΙΟΣ 

Αριθμ. αττόφ. 6974/17 .2.2017 (9) 

Αναπροσαρμογές και τροποποιήσεις του Κανο¬ 
νισμού και Τιμολογίων Παροχής Υπηρεσιών της 
Ο.Λ.Θ. Α.Ε. (ΦΕΚ 390 τ. Β721 -3-2007), όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΛΙΜΕΝΟΣ ΘΕΣΣΑΛΟΝΙΚΗΣ ΑΝΩΝΥΜΗ ΕΤΑΙΡΕΙΑ 
(557η ΣΥΝΕΔΡΙΑΣΗ) 

Έχοντας υπόψη: 

1 .Τις διατάξεις του άρθρου εβδόμου του ν. 2688/1999 
«Μετατροπή του Οργανισμού Λιμένος Πειραιώς και του 
Οργανισμού Λιμένος Θεσσαλονίκης σε ανώνυμες εται¬ 
ρίες» (ΦΕΚ 40/Α71.3.1999), όπως ισχύει. 

2. Τις διατάξεις του άρθρου 10 και 12 του Κωδικοποιη- 
μένου Καταστατικού της Ο.Λ.0. Α.Ε. (ΦΕΚ 4911/6.8.2013 
τεύχος ΑΕ - ΕΠΕ και Γ.Ε.ΜΗ.). 

3. Τις διατάξεις του άρθρου 16 του ν. 3429/2005 «Δημό¬ 
σιες υπηρεσίες και Οργανισμοί» (ΦΕΚ 314/Α727.12.2005). 

4. Το αριθ. 174-1/14.2.2017 πρακτικό του Συμβουλίου 
Δ/νσης. 

5. Την εισήγηση του Δ/ντος Συμβούλου. 

6. Τη συζήτηση που έγινε στο Δ.Σ. 

7. Ότι από την παρούσα δεν προκαλείται δαπάνη, 
αποφασίζει: 

Α. Τροποποιεί την παρ. 2.2.3 του άρθρου 2 «Προσαυ¬ 
ξήσεις» του Τιμολογίου με αριθμό 5, η οποία διαμορ¬ 
φώνεται ως εξής: 

«2.2.3 Εμπορευματοκιβώτια με επικίνδυνα φορτία 
σύμφωνα με τον κώδικα ΙΜϋΟ τα οποία δεν δηλώνο¬ 
νται ηλεκτρονικά στο δηλωτικό εισαγωγής, λίστα εκ- 
φόρτωσης-φόρτωσης, σύμφωνα με τα προβλεπόμενα 
στο άρθρο 7 παράγραφος 2 του παρόντος τιμολογίου, 
επιβαρύνονται με προσαύξηση 200% στα αντίστοιχα 


δικαιώματα φορτοεκφόρτωσης εμπορευματοκιβωτίων 
με εύφλεκτα ή επικίνδυνα φορτία. Η παραπάνω προσαύ¬ 
ξηση βαρύνει τον υπόχρεο πληρωμής». 

Β. Προστίθεται παρ. 2.2.3.1 στο άρθρο 2 «Προσαυξή¬ 
σεις» στο Τιμολόγιο με αριθμό 5, μετά την παρ. 2.2.3, 
ως εξής: 

«2.2.3.1 Επιβάλλεται προσαύξηση 100% και στην πε¬ 
ρίπτωση που η συσκευασία εντός του Ε/Κ δεν είναι κατά 
τους κανονισμούς ΙΜΟ. Η παραπάνω προσαύξηση βα¬ 
ρύνει τον υπόχρεο πληρωμής». 

Γ. Προστίθεται παρ. 3.10 στο άρθρο 3 «Ειδικές Κανο¬ 
νιστικές και Τιμολογιακές Διατάξεις» στο Τιμολόγιο με 
αριθμό 5, μετά την παρ. 3.9, ως εξής: «3.10 Σε περίπτωση 
διαρροής φορτίων, τοποθετείται το εμπορευματοκιβώ¬ 
τιο στη συρόμενη πλατφόρμα συλλογής των απορροών 
με χρέωση €60/ημέρα, εφόσον η διαρροή δεν οφείλεται 
σε υπαιτιότητα του Οργανισμού.Το Ναυτικό Πρακτορείο 
ή ο υπόχρεος πληρωμής έχει την υποχρέωση να απο- 
μακρύνει άμεσα το εμπορευματοκιβώτιο και να διαχει¬ 
ριστεί τα απόβλητα μέσω αδειοδοτημένων εταιριών. Σε 
περίπτωση αδυναμίας του Ναυτικού Πρακτορείου ή του 
υπόχρεου πληρωμής, η απομάκρυνση των αποβλήτων 
γίνεται με μέριμνα της ΟΛΟ ΑΕ και στη συνέχεια χρέωση 
του Ναυτικού Πρακτορείου ή του υπόχρεου πληρωμής». 

Δ. Ορίζει οι ανωτέρω τροποποιήσεις να ισχύουν για 
όλα τα εμπορευματοκιβώτια που θα εισαχθούν στο 
Σ.ΕΜΠΟ από 1.4.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΕΛΛΙΟΣ 

